Na temelju članka 107. Zakona o odgoju i obrazovanju u osnovnoj i srednjoj školi ( NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 07/17, 68/18 i 98/19) i članka 8. Pravilnika o postupku zapošljavanja te procjeni i vrednovanju kandidata za zapošljavanje, ravnatelj Osnovne škole Kamešnica, Otok raspisuje

N A T J E Č A J

za radno mjesto

1. Edukator rehabilitator – 1 izvršitelj/ica, rad na neodređeno puno radno vrijeme 40 sati tjedno

Mjesto rada: ­­­­­­­­­­­­­­­­­Osnovna škola Kamešnica, Otok

Osim općih uvjeta propisanih Zakonom o radu, kandidati trebaju ispuniti uvjete propisane  Zakonom o odgoju i obrazovanju u osnovnoj i srednjoj školi ( NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 07/17, 68/18 i 98/19) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi ( NN br.6/19.)

Radni odnos ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

Na natječaj se mogu prijaviti osobe oba spola sukladno Zakonu o ravnopravnosti spolova  
( NN br. 82/08. i 69/17.)

Prijava mora sadržavati:

- osobno ime

- adresu stanovanja,

- broj telefona odnosno mobitela

- po mogućnosti e-mail adresu na koju će mu biti dostavljena obavijest o datumu i vremenu procjene odnosno vrednovanja

- naziv radnog mjesta na koje se prijavljuju

Uz vlastoručno potpisanu prijavu na natječaj kandidati su dužni priložiti:  
 - životopis  
 - diplomu odnosno dokaz o odgovarajućem stupnju obrazovanja  
 - dokaz o državljanstvu   
 - uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak (ne starije od mjesec dana od dana objavljivanja natječaja )

- potvrda ili elektronički zapis Hrvatskog zavoda za  mirovinsko osiguranje o podatcima evidentiranim u bazi podataka HZMO-a

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili ovjerenoj preslici od strane javnog bilježnika prema Zakonu o javnom bilježništvu.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13. , 152/14. i 39/18.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj 33/92.,57/92.,77/92.,27/93.,58/93.,2/94.,108/95.,108/96.,82/01.,103/03 i 148/13) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Najkasnije do isteka roka za podnošenje prijave na natječaj, Povjerenstvo će na javno dostupnoj mrežnoj stranici Škole u izborniku „NATJEČAJI-JAVNI POZIVI“ objaviti način procjene, odnosno testiranja kandidata te pravne i druge izvore za pripremu kandidata ako se testiranje provodi o poznavanju propisa (poveznica: <http://www.os-kamesnica-otok.skole.hr/dokumenti/javna%20nabava,%20pozivi%20i%20natje%C4%8Daji/javni%20poziv%20ili%20natjecaji.htm> ).

Sve kandidate koji su pravodobno dostavili potpunu prijavu te ispunjavaju uvjete iz natječaja, Povjerenstvo će pozvati na procjenu odnosno testiranje u roku od najmanje pet ( 5 ) dana prije dana određenog za procjenu, odnosno testiranje prema odredbama Pravilnika o načinu i postupku zapošljavanja.

U pozivu će biti navedeni datum, vrijeme i mjesto procjene testiranja odnosno vrednovanja kandidata te pravni i drugi izvori za pripremu kandidata ako se testiranje provodi o poznavanja propisa. Poziv će se dostaviti putem elektroničke pošte na e-mail kandidata i bit će objavljen na mrežnoj stranici u izborniku „NATJEČAJI-JAVNI POZIVI“(poveznica:<http://www.os-kamesnica-otok.skole.hr/dokumenti/javna%20nabava,%20pozivi%20i%20natje%C4%8Daji/javni%20poziv%20ili%20natjecaji.htm>).

Kandidat koji je pravodobno dostavio potpunu prijavu i ispunjava uvjete iz natječaja dužan je pristupiti procjeni odnosno testiranju prema odredbama Pravilnika o načinu i postupku zapošljavanja u Osnovnoj školi Kamešnica, Otok koji je dostupan na mrežnim stranicama Škole ( poveznica: <http://www.os-kamesnica-otok.skole.hr/dokumenti/Pravilnici/Pravilnik%20o%20postupku%20zapo%C5%A1ljavanja%20te%20procjeni%20i%20vrednovanju%20kandidata%20za%20zapo%C5%A1ljavanje.pdf> ).

Ako kandidat ne pristupi procjeni odnosno vrednovanju smatra se da je odustao od prijave na natječaj.

Podnošenjem prijave na natječaj kandidat daje izričitu privolu Osnovnoj školi Kamešnica, Otok da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

O rezultatima natječaja kandidati će biti obaviješteni na isti način u roku od petnaest dana od dana sklapanja ugovora s izabranim kandidatom, osim ako posebnim propisom nije drugačije određeno. Kandidate se izvješćuje putem mrežnih stranica Osnovne škole Kamešnica, Otok u izborniku „NATJEČAJI-JAVNI POZIVI“ (poveznica: <http://www.os-kamesnica-otok.skole.hr/dokumenti/javna%20nabava,%20pozivi%20i%20natje%C4%8Daji/javni%20poziv%20ili%20natjecaji.htm> ).

Rok za podnošenje prijave na natječaj je petnaest ( 15 ) dana od dana objave natječaja na mrežnoj stranici i oglasnoj ploči Osnovne škole Kamešnica, Otok, mrežnoj stranici i oglasnoj ploči Hrvatskog zavoda za zapošljavanje.

Prijave na natječaj dostavljaju se neposredno ili zemaljskom poštom na adresu Osnovna škola Kamešnica, Hrvatskih branitelja 26, 21238 Otok s naznakom „za natječaj – edukator rehabilitator“.

Nepotpune i nepravodobne prijave neće se razmatrati.

Natječaj je objavljen dana 23. prosinca 2019. godine, na mrežnoj stranici Osnovne škole Kamešnica, Otok u izborniku „NATJEČAJI-JAVNI POZIVI“, poveznica: <http://www.os-kamesnica-otok.skole.hr/dokumenti/javna%20nabava,%20pozivi%20i%20natje%C4%8Daji/javni%20poziv%20ili%20natjecaji.htm> i na oglasnoj ploči te mrežnoj stranici i oglasnoj ploči Hrvatskog zavoda za zapošljavanje u Sinju i traje do 7. siječnja 2020. godine.

KLASA:602-01/19-01/325

URBROJ:2175-17-01-19-01

Otok, 23 prosinca. 2019. godine

Ravnatelj: Miroslav Jukić, prof.